cyanic-selkie/wikianc huggingface dataset:
Ali Imran
Amran word in Islam beskou as die vader van Maria. Dié hoofstuk is genoem na die familie van Amran, wat Amran; sy vrou, sint Anna; Maria; en Jesus insluit.
Die hoofstuk is vermoedelik die tweede of derde Medinese soera wat geopenbaar is, want dit noem gebeure in die Slag van Badr sowel as die Slag van Oegoed. Feitlik alles daarin behoort ook tot die derde jaar van die hidjra, hoewel 'n paar verse omstreeks die 10de jaar van die hidjra geopenbaar kon gewees het.
Kryt
Kryt is 'n sag, wit, poreus, sedimentêre karbonaatgesteente. Dit is 'n vorm van kalksteen wat saamgestel is uit die mineraal kalsiet en oorspronklik diep onder die see gevorm is deur die saampersing van mikroskopiese plankton wat tot op die seebodem gesak het. Kryt is algemeen in Wes-Europa, waar afsettings onder dele van Frankryk lê, en steil kranse word dikwels gesien waar hulle die see ontmoet op plekke soos die Krytkranse van Dover aan die Kent-kus van die Engelse kanaal.
Kryt word ontgin vir gebruik in die industrie, soos vir ongebluste kalk, bakstene en bouers stopverf, en in landbou, vir die verhoging van pH in gronde met hoë suurheid. Dit word ook gebruik vir "swartbordkryt" om op verskillende soorte oppervlaktes te skryf en te teken, hoewel dit ook van ander karbonaat-gebaseerde minerale, of gips vervaardig kan word.
Doringspruit (Albert Fallsdam)
Die Doringspruit is 'n rivier wat sentraal in KwaZulu-Natal, Suid-Afrika vloei. Dit ledig in die Albert Fallsdam en is in die opvangsgebied van die Umgenirivier.
Jean Harlow
Jean Harlow (3 Maart 1911 – 7 Junie 1937) was 'n Amerikaanse aktrise. Sy was bekend vir haar rolle in die rolprente Platinum Blonde (1931), Dinner at Eight (1933), China Seas (1935), en Libeled Lady (1936).
Adi Shankara
Sy werk, in Sanskrit, bespreek die vereniging van atman en Nirguna Brahman ("Brahman sonder vorm of eienskappe"). Hy het uitgebreide kommentaar geskryf op die Vediese kanon (Brahma Sutras, Upanishads en Bhagavad Gita) ter ondersteuning van sy tesis. Sy werk brei uit op idees wat in die Upanishads aangetref word. Hy het ook die ritueelgeoriënteerde Mimamsa-skool van Hindoeïsme gekritiseer. Verder het hy die sleutelverskil tussen Hindoeïsme en Boeddhisme verduidelik; volgens hom word in Hindoeïsme geglo atman (die siel, self) bestaan, terwyl Boeddhiste glo daar is geen siel of self nie.
Shankara het oor die hele Indiese subkontinent gereis om sy filosofie te versprei deur gesprekke en debatte met ander denkers. Hy het klem gelê op die belangrikheid van ’n kloosterlewe soos vervat in die Upanishads en Brahma Sutras, op ’n tyd dat die Mimamsa-skool streng ritualisme gevestig en monastisisme verwerp het. Hy kry die eer daarvoor dat hy vier kloosters gestig het wat gehelp het in die historiese ontwikkeling, herlewing en verspreiding van Advaita Vedanta.
Ku
Ku of Kū is in die Hawaise godsdiens een van die vier hoofgode. Die ander drie is Kanaloa, Kāne en Lono.
Name van Kū
Vanweë die veelvoudigheid wat deel is van die Hawaise begrip van godheid, kan Kū onder baie name aangeroep word, soos:
Godsdiens
Kū was ook bekend as Akua. Hy was die god van oorlog, politiek, landbou en hengel. As die man van die godin Hina word aangeneem daar is 'n vorm van komplementerende dualisme, want die woord kū in Hawais beteken "staan", terwyl "val" een betekenis van die woord hina is. Dit word egter betwis.
Gbenga Akinnagbe
Gbenga Akinnagbe (gebore 12 Desember 1978) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Savages (2007), The Taking of Pelham 123 (2009), Edge of Darkness (2010), en Knucklehead (2015).
John Harlan Kim
John Harlan Kim (gebore 10 Januarie 1993) is 'n Australiese akteur. Hy is bekend vir sy rolle in die televisiereekse Neighbours (1985), The Librarians (2014), en All Access Pass (2014).
Echinodictyum pykei
Echinodictyum pykei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1879 deur Carter.
Echinodictyum pennatum
Echinodictyum pennatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Hypsilophodontidae
Hypsilophodonts (genoem na Hypsilophodon, wat weer afgelei is van Hypsilophus, "met hoë kamme") was ’n groep iguana-akkedisse; die naam beteken letterlik "Hypsilophus-tand". Hulle was klein, vinnige ornitopode-dinosourusse van sowat 1–2 m lank en het in Asië, Australië, Europa, Nieu-Seeland, Noord- en Suid-Amerika voorgekom en is in rotsformasies uit die Middel-Jura tot Laat Kryt ontdek.
Die groep het tradisioneel feitlik alle tweevoetige voëlheup-dinosourusse ingesluit behalwe Iguanodontia, maar van die hipsilofodonte is sedertdien uit Ornithopoda geskuif. Die enigste sekere lid van die groep is in dié stadium Hypsilophodon.
An-Nisa
An-Nisâ (Arabies: ٱلنِّسَاء, "Die Vroue") is die 4de soera, of hoofstuk, van die Koran. Dit bevat 176 ajat, of verse
Die titel kom van die feit dat verskeie kere in die hoofstuk na vroue verwys word, insluitende in vers 34 en verse 127-130.
Jos Verstappen
Jos Verstappen (gebore as Johannes Franciscus Verstappen op 4 Maart 1972) is 'n voormalige Nederlandse renjaer wat tussen 1994 en 2003 aan Formule Een deelgeneem het vir Benetton, Simtek, Footwork Arrows, Tyrrell, Stewart en Minardi. Verstappen was die Duitse Formule Drie-kampioen en Meesters van Formule Drie-wenner in 1993.
Petrovna Metelerkamp
Petrovna Metelerkamp is 'n Suid-Afrikaanse skrywer. Sy het die afgelope negentien jaar as uitgewer gewerk maar skryf tans voltyds. Sy skryf meestal in Afrikaans en is bekroon vir haar magistrale biografie oor die digteres Ingrid Jonker - een van Suid-Afrika se aangrypendste kunstenaars - naamlik: Ingrid Jonker - 'n Biografie. Sy is ook joernalis en radio-omroeper en was op die redaksie van die tydskrifte Huisgenoot en Insig. In 2003 stel sy Ingrid Jonker - Beeld van 'n digterslewe vry, en in 2012 Ingrid Jonker - A Poet's Life. Sy is die samesteller van onder meer Gesprekke oor Ingrid Jonker en die briewebundels  'n Blywende vreugde - Briewe van Audrey Blignault, Mits dese wil ek vir jou sê - Briewe van Hennie Aucamp, Briewe van Peter Blum, Briewe van Uys Krige en die korrespondensie tussen die broers WEG en NP van Wyk Louw. In 2020 verskyn haar biografie Jeanne Goosen - 'n lewe vol sinne.
Jos Verstappen
Verstappen het gedurende agt Formule 1-seisoene vir sewe verskillende spanne gejaag. Van 1994 tot 2003 het hy twee podiumplekke verower, die eerste Nederlandse F1-renjaer wat dit kon behaal.
Petrovna Metelerkamp
Sy woon en werk in Vermont in die Kaap.
Jos Verstappen
Sedert Verstappen F1 verlaat het, het hy wedrenne in A1 Grand Prix en Le Mans Series LMP2-renne gewen, asook die 24 uur van Le Mans se 2008 LMP2-klas gewen.
Neville Marriner
Sir Neville Marriner (15 April 1924 – 2 Oktober 2016) was 'n Engelse violis en dirigent. Hy was die stigter van die Academy of St Martin in the Fields.
Vroeë Lewe
Marriner is in Lincoln, Engeland, gebore. Hy was die seun van Herbert Marriner, 'n timmerman, en sy vrou Ethel (née Roberts). Hy ontvang sy opvoeding by Lincoln Christ's Hospital School waar hy in 'n jazz-groep gespeel het saam met die komponis Steve Race. Hy het aanvanklik die viool bestudeer sowel as klavier by sy vader. Hy sou later vioolstudies opneem met Frederick Mountney. In 1939 is hy na die Koninklike Kollege van Musiek in Londen, waar hy die geleentheid gekry het om in die groep tweede-violiste van die Londen Simfonieorkes te speel (wat toe deur Henry Wood gedirigeer is) omrede baie van die orkes se lede en veral die vioolspelers by die militêre owerhede aangesluit het na die uitbreek van die Tweede Wêreldoorlog. Hy het self ook in 1941 aangesluit en in 'n verkenningshoedanigheid in die Britse Leër gedien. Hy was egter as gevolg van nierprobleme ontslaan. Hy het na die Koninklike Kollege teruggekeer waar hy sy studies met die violis René Benedetti hervat het.
Loopbaan
Marriner was vir 'n kort ruk 'n musiekonderwyser by Eton College. Hy het in 1948 'n professor by die Koninklike Kollege van Musiek geword. In 1948 of 1949 het hy die posisie opgeneem van tweede violis van die Martin Strykkwartet, en sou hy voortgaan om vir die volgende dertien jaar saam met hulle te speel. Hy het die klavesimbelspeler Thurston Dart ontmoet terwyl hy herstel het van nierskade wat hy gedurende die oorlog opgedoen het, en hulle het saam 'n duo gevorm wat weldra uitgebrei het tot die Virtuoso Stryktrio met Peter Gibbs. Dit was die voorganger tot Dart's Jacobean Ensemble, waarin Marriner van 1951 af gespeel het. Hy het die viool in twee Londense orkeste gespeel naamlik die Philharmonia Orkes in die vroeë 1950s, en die Londen Simfonieorkes (LSO) as hoof-tweedeviool (1954–69). Hy het ook saam met die kamerorkeste van Reginald Jacques en Boyd Neel gespeel, sowel as die London Mozart Players.
In 1958 het hy die Academy of St Martin in the Fields gestig; welke aanvanklik 'n twaalf-lid kamerensemble was maar gou uitgebrei het tot 'n kamerorkes; en musikante van 'n hoë kaliber aangetrek het, insluitende name soos Dart, Iona Brown, Christopher Hogwood en Alan Loveday. Marriner het baie opnames saam met die orkes gemaak. Die eerste opnames in die vroeë 1960's, met Marriner wat beide gedirigeer en opgetree het as hoofviool, was uiters suksesvol en het Pierre Monteux, toe die LSO se dirigent, daartoe beweeg om Marriner aan te moedig om sy fokus op dirigeer te rig. Marriner het die onderwerp by Monteux by sy skool in Hancock, Maine in die Verenigde State studeer vanaf 1950.
Echinodictyum rugosum
Echinodictyum rugosum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Neville Marriner
Loopbaan
Marriner was die stigter, en vanaf 1969 tot 1978, die eerste musikale direkteur van die Los Angeles Kamerorkes. Hy was vanaf 1979 tot 1986 die musikale direkteur van die Minnesota Simfonieorkes. Hy was vanaf 1986 tot 1989 die hoofdirigent van die Stuttgart Radio-simfonieorkes. Behalwe vir 1974 tot 1980 (waartydens Iona Brown die direkteur was) het hy tot 2011 die musikale direkteur van die Academy of St Martin in the Fields gebly, toe hy opgevolg is deur Joshua Bell. Hy sou tot sy dood die titel van President van die orkes hou. Hy het ook baie ander orkeste gedirigeer insluitende die New York Kamerorkes, Gulbenkian Orchestra, Israel Kamerorkes, Australiese Kamerorkes en die Weense Filharmoniese Orkes. Hy het voortgegaan om tot in sy negentigerjare te dirigeer en in 2014 op negentigjarige leeftyd die oudste dirigent van 'n Promskonsert geword.
Echinodictyum rugosum
Die spons behoort tot die genus Echinodictyum en tot die familie Raspailiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Neville Marriner
Loopbaan
Sy sterfkennis in The Telegraph prys die Academy of St Martin in the Fields se interpretasies van barokmusiek en klassieke musiek as "vars, tegnies briljant", en beskryf hulle as 'n "openbaring". Marriner het moderne instrumente en effekte verkies, en dus is sy werk in kontras met die groeiende neiging om instrumente en tegnieke van daardie tydperk te gebruik. Hy het later die Academy of St. Martin in the Fields se repertoire uitgebrei om Romantiese musiek en vroeëre moderne musiek in te sluit.
Marriner het oor die 600 opnames gemaak wat 2,000 verskillende werke dek - meer as enige ander dirigent behalwe Herbert von Karajan. Hy het vir verskeie plaatetikette opnames gemaak, insluitende Argo, L'Oiseau Lyre, Philips en EMI Classics. Sy repertoire dek werke uit van die barok-era tot 20ste eeuse Britse musiek sowel as opera. Hy het beheer uitgeoefen oor die Mozartseleksies vir die klankbaan van die Oscarbekroonde 1984 rolprent Amadeus; dit sou een van die gewildste klassieke opnames van alle tye word met oor die 6,5 miljoen eksemplare wat verkoop is.
Nedda Harrigan
Nedda Harrigan (24 Augustus 1899 – 1 April 1989) was 'n Amerikaanse aktrise. Sy was bekend vir haar rolle in die rolprente Fugitive in the Sky (1936), Charlie Chan at the Opera (1936), On Trial (1939), en Devil's Island (1939).
Lofty Nel
Johannes Arnoldus (Lofty) Nel (*11 Augustus 1935 in Pretoria – †18 Julie 2016 in Kaapstad ) was op sy dag ’n Suid-Afrikaanse rugbyspeler wat vir die Junior Bokke en as agtsteman en flank vir die Springbokke gespeel het. Nel was ewe tuis op agtsteman of flank en kon ook in die slotposisie sak. Hy het van 1957 tot 1971 vir Transvaal, Wes-Transvaal en die ou Suidoos-Transvaal gespeel.
Nel maak sy Springbokdebuut op 25 Junie 1960 teen die All Blacks in Johannesburg. Hy het sy laaste toets op 12 September 1970, ook in Johannesburg, en teen dieselfde span gespeel. Hy het in elf toetse gespeel waatvan drie teen Australië en agt teen Nieu-Seeland was en waarvan die Springbokke vyf toetse gewen en ses verloor het. Nel het voorts in dertien toerwedstryde gespeel, en in provinsiale kleure teen Ierland (1961), die Britse en Ierse Leeus (1962 en 1968), Australië (1963 en 1969), Rhodesië (1966), Frankryk (1967) en Nieu-Seeland (1970).<ref name="
In 1970 kies die keurders hom en Mof Myburgh vir die Springbokspan teen die All Blacks. Die Bokke het die eerste toets op Loftus Versfeld gewen, maar die tweede toets op Nuweland in Kaapstad verloor. Hy was 35 jaar oud en het reeds vyf jaar lank nie internasionale rugby gespeel het. Die besluit is wyd in die media gekritiseer. Ten spyte hiervan het die Bokke die laaste twee wedstryde gewen.
Nel het 26 jaar lank as verteenwoordiger vir SA Brouerye op Witbank gewerk. Hy het in 2000 afgetree.
Spinosauridae
Spinosauridae is ’n familie gespesialiseerde teropode-dinosourusse. Hulle was groot, tweevoetige roofdiere met lang, krokodilagtige skedels. Die voortande was uitgesprei en dit het die dier ’n kenmerkende voorkoms gegee. Die naam verwys na die tipiese seilstruktuur op die rug van die spesie Spinosaurus. Die doel van die seil is onseker; dit kon gewees het om hitte te reguleer, vyande af te skrik of as vertoon met die soek van ’n maat.
Fossiele is in Afrika, Europa, Suid-Amerika, Asië, en Australië ontdek.
Uvaria caffra
Die kleinvrugtrospeer (Uvaria caffra) is 'n struik of 'n boom wat aan die familie Capparaceae behoort. Die plant is inheems aan Mosambiek, en Suid-Afrika. In Suid-Afrika kom die spesie in KwaZulu-Natal en die Oos-Kaap voor.
Die boom se FSA-nommer is 108.1.
Gladiolus uysiae
Gladiolus uysiae is 'n meerjarige geofiet wat tot die genus Gladiolus behoort. Die plant is endemies aan die Noord-Kaap.
Kate Harrington
Kate Harrington (8 Desember 1902 – 23 November 1978) was 'n Amerikaanse aktrise. Sy was bekend vir haar rolle in die rolprente Riding the Wind (1942), Come on Danger (1942), Madigan (1968), en Rachel, Rachel (1968).
Li Peng
Li Peng (Chinees: 李鹏; pinyin: Lǐ Péng; 20 Oktober 1928 - 22 Julie 2019) was 'n Chinese politikus. Bekend as die 'Slagter van Beijing' vir sy rol in die Tiananmen-plein bloedbad. Li was van 1987 tot 1998 die vierde premier van die Volksrepubliek China en was die voorsitter van die Staande Komitee van die China se nasionale volksvergadering, die belangrikste wetgewende liggaam van China, van 1998 tot 2003. Li was vir die grootste deel van die negentigerjare tweede in die rangorde van die Kommunistiese Party van China (KPC) net na die destydse sekretaris van die Party, Jiang Zemin. Hy het tot sy aftrede in 2002 sy setel in die KPC Politburo Staande Komitee behou. Hy het sy setel in die KPC Politburo Staande Komitee behou tot met sy aftrede in 2002.
Li was die seun van 'n vroeë kommunistiese rewolusionêr, maar is as kind wees gelaat toe sy pa deur die Kuomintang tereggestel is. Nadat hy Zhou Enlai in Sichuan ontmoet het, is Li grootgemaak deur Zhou en sy vrou, Deng Yingchao. Li is opgelei as 'n ingenieur in die USSR en het by 'n belangrike nasionale kragonderneming gewerk nadat hy na China teruggekeer het. Hy het die politieke onrus van die 1950's, '60's en '70's vrygespring vanweë sy politieke verbintenisse en sy werk in die onderneming. Nadat Deng Xiaoping in die laat 1970's die leier van China geword het, het Li 'n aantal toenemend belangriker en magtiger politieke posisies ingeneem en uiteindelik in 1987 premier geword.
As premier was Li die sigbaarste verteenwoordiger van die Chinese regering wat die gebruik van geweld gesteun het om die Tiananmenplein-protesoptogte van 1989 te beëindig. Tydens die betogings het Li sy gesag as premier gebruik om krygswet te verklaar, en in samewerking met Deng Xiaoping, wat die voorsitter van die Sentrale Militêre Kommissie was, is opdrag gegee dat die militêre aksie van Junie 1989 teen studente-pro-demokrasie-betogers op die Tiananmen-plein ingestuur was. Li pleit vir 'n grootliks konserwatiewe benadering tot Chinese ekonomiese hervorming, wat hom in stryd gebring het met die sekretaris-generaal Zhao Ziyang, wat in 1989 uit guns geval het. Nadat Zhao uit sy amp onthef is, bevorder Li 'n konserwatiewe sosialistiese ekonomiese agenda, maar verloor invloed aan die opkomende vise-premier Zhu Rongji en kon nie die toenemende vryemarkliberalisering van die Chinese ekonomie voorkom nie. Tydens sy ampstermyn het hy die omstrede projek Three Gorges-dam gelei. Hy en sy gesin het 'n groot Chinese krag monopolie bestuur, wat die Chinese regering opgebreek het nadat sy termyn as premier verstryk het. Li is in Beijing op 90-jarige ouderdom oorlede.
Tucker Albrizzi
Tucker Albrizzi (gebore 25 Februarie 2000) is 'n Amerikaanse akteur. Hy is bekend vir sy rolle in die televisiereekse The Big Bang Theory (2007), Big Time Rush (2009), American Vandal (2017), en A.P. Bio (2018).
Kanaloa
Kanaloa is in die Hawaise godsdiens een van die hoofgode. Die ander drie is Ku, Kāne en Lono. Kanaloa is 'n manlike god en sy simbole is 'n pylinkvis en seekat. Hy word gewoonlik met Kāne verbind. Dit is ook 'n alternatiewe naam vir die eiland Kahoolawe.
Beskrywing
In legendes en liedjies word Kāne en Kanaloa uitgebeeld as komplementêre kragte. Waar Kāne byvoorbeeld aangeroep word tydens die bou van 'n kano, word Kanaloa aangeroep terwyl die kano op die water vaar. Net so regeer Kāne die noordelike hoek van die sonnebaan en Kanaloa die suidelike hoek; Kanaloa is "die onderbewuste van Kāne se bewuste". Op dié manier verteenwoordig hulle 'n goddelike dualiteit van wilde en temmende kragte, soos die jin en jang van Taoïsme.
Kanaloa word ook tradisioneel uitgebeeld as 'n seegod, vandaar sy verbintenis met seemanskap en Koppotiges. Verder word hy beskou as 'n god van die onderwêreld en 'n onderwyser van magie. Volgens legendes het hy die leier geword van die eerste groep geeste wat deur die gode "uitgespoeg" is. Ná 'n tyd het hy hulle aangevoer in 'n rebellie, waarin die geeste deur die gode verslaan is en as straf na die onderwêreld verban is.
Combretum humbertii
Combretum humbertii is 'n struik wat aan die familie Combretaceae behoort. Die plant is endemies aan Madagaskar.
Gladiolus usambarensis
Gladiolus usambarensis is 'n meerjarige geofiet wat tot die genus Gladiolus behoort. Die plant is inheems aan Kenia en Tanzanië.
Margaret Gardiner
Sy was vierde van die topvyf toe die eindronde aanbreek, maar is as wenner aangewys nadat al die deelnemers hul laaste vraag beantwoord het. By die geleentheid in Acapulco het sy die kroon ontvang van Janelle Commissiong, die eerste swart wenner van die titel.
Margaret werk nou in Los Angeles as ’n tydskrif- en televisiejoernalis. Sy is getroud met prof. André Nel, afdelingshoof van nanomedisyne aan die Universiteit van Kalifornië (UCLA).
Ryan Kwanten
Ryan Kwanten (gebore 28 November 1976) is 'n Australiese akteur en vervaardiger. Hy is bekend vir sy rolle in die rolprente Dead Silence (2007), Legend of the Guardians: The Owls of Ga'Hoole (2010), en Knights of Badassdom (2013), en in die televisiereeks True Blood (2008).
Combretum holstii
Combretum holstii is 'n struik wat aan die familie Combretaceae behoort. Die spesie is inheems aan Angola, Demokratiese Republiek die Kongo, Mosambiek en Tanzanië.
Maria Doolaeghe
Maria Doolaeghe (25 Oktober 1803 - 7 April 1884) was 'n Vlaamse skryfster.
Edna Mae Harris
Edna Mae Harris (29 September 1910 – 15 September 1997) was 'n Amerikaanse aktrise. Sy was bekend vir haar rolle in die rolprente The Green Pastures (1936), Spirit of Youth (1938), Paradise in Harlem (1939), en Lying Lips (1939).
Thomas Lacey
Thomas Lacey (gebore 22 September 1995) is 'n Australiese akteur. Hy is bekend vir sy rolle in die rolprent Dance Academy: The Movie (2017) en in die televisiereekse Blue Heelers (1994), Dance Academy (2010), en Winners & Losers (2011).
Combretum illairii
Combretum illairii is 'n struik wat aan die familie Combretaceae behoort. Die spesie is inheems aan Kenia, Mosambiek, Somalië en Tanzanië.
Juanita Louw
Juanita Louw is 'n Afrikaanse digteres. Onder haar pen het die digbundel In die grot van die sibille verskyn, wat deur Quillerie - 'n druknaam van NB-Uitgewers uitgegee is. In 2020 word haar gedigte ‘naweek’ en ‘Altaar’ in Vers en vrou opgeneem.
Ek is beïndruk deur die wye verwysingsraamwerk van die bundel, die afwisseling in style en die ryk woordeskat. Die digter het 'n fyn aanvoeling vir klank en ritme. Wat wil 'n leser meer hê! O ja, natuurlik lewenservaring en gelouterde emosie. En dit is ook hier.
Echinospongilla brichardi
Echinospongilla brichardi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinospongilla en tot die familie Potamolepidae. Die wetenskaplike naam van die spesie is die eerste keer geldig gepubliseer in 1974 deur Brien.
Combretum kirkii
Combretum kirkii is 'n struik wat aan die familie Combretaceae behoort. Die spesie is inheems aan Malawi, Mosambiek, Zambië en Zimbabwe.
Jonathan Clements
Jonathan Michael Clements (gebore op 9 Julie 1971) is 'n Britse outeur en teksskrywer wat in Engels skryf. Sy nie-fiksie werke sluit biografieë van Konfusius, Koxinga en Qin Shi Huangdi (die Eerste Keiser van China) in, sowel as maandelikse opinie rubrieke vir die Neo tydskrif. Hy is ook die mede-outeur van ensiklopedieë van anime en Japannese televisie dramas.
Rebbachisauridae
Rebbachisauridae was ’n familie souropode-dinosourusse wat bekend is uit stukke fossiele uit die Kryt-periode in Suid-Amerika, Afrika en Europa.
Jonathan Clements
Boeke
Clements se vele nie-fiksie publikasies oor onderwerpe wat strek van die geskiedenis van die Wikings tot die lewe van Mao Tse-tung dien as navorsing vir sy fiksie werke. Sy boeke is reeds in meer as 'n dosyn tale vertaal, insluitende Spaans, Portugees, Nederlands en Koreaans. Sy mees noemenswaardige werke sluit in:
In 2011 het hy 'n bydraende redakteur tot Die Ensiklopedie van Wetenskapfiksie 3de uitgawe, geword, met spesiale verantwoordelikheid vir Sjinese en Japannese inskrywings.
Bedryfsrisikobestuur
Bedryfsrisikobestuur (BRB) is die metodes en prosesse in organisasies wat risiko's bestuur en sorg dat geleenthede aangegryp word wat daartoe lei dat doelwitte bereik word.
Alejandro Alcondez
Alejandro Alcondez (gebore 3 Augustus 1970) is 'n Amerikaanse akteur, vervaardiger, en regisseur. Hy is bekend vir sy rol in die rolprent Cielito lindo (2010).
Barbara Harris (aktrise)
Barbara Harris (25 Julie 1935 – 21 Augustus 2018) was 'n Amerikaanse aktrise. Sy was bekend vir haar rolle in die rolprente Nashville (1975), Freaky Friday (1976), Peggy Sue Got Married (1986), en Grosse Pointe Blank (1997).
Patentbrief
’n Patentbrief (Engels: letters patent) is ’n soort wettige dokument in die vorm van ’n gepubliseerde bevel deur ’n monarg, president of ander staatshoof wat gewoonlik ’n titel, reg, monopolie of status aan ’n persoon of korporasie toeken. Dit kan onder meer gebruik word vir die skepping van korporasies of regeringsinstellings, of vir die toekenning van ’n titel of lordskap deur die Britse monarg.
Geoffrey Hindley
Geoffrey Hindley (1935-2014) was 'n Britse skrywer wat sy opvoeding by Kingswood Skool, Bath en die University College Oxford ontvang het. Hy was ook 'n lektor. Hindley was drie keer uitgenooi as deelnemer by die Internasionale Kongres op Middeleeuse studies, Westelike Michigan Universiteit; en was ook besoekende assosiaat professor by die Universiteit van Florida, Gainesville; en het lesings op Europese kultuur, middeleeuse maatskaplike geskiedenis, die Magna Carta, en die geskiedenis van musiek gegee in Europa en die VSA.
Van 1994 tot 2000 het hy Engelse beskawing onderrig by die Universiteit van Le Havre. Hy was tot sy dood mede-president van die Genootskap vir die Geskiedenis van Middeleeuse Tegnologie en Wetenskap by Oxford en Londen.
Werke
Van sy werke sluit in:
African Bank
African Bank is 'n kommersiële bank in Suid-Afrika. Die bank is deur die Reserwebank van Suid-Afrika as 'n "plaaslik-beheerde bank" gelisensieer. Dit is 'n filiaal die houermaatskappy, African Bank Investments Limited  (Abil). Die bank se hoofkantoor is in Midrand, Suid-Afrika geleë. In 2014 het hulle ongeveer 3 miljoen kliënte gehad.
Hilary Putnam
Hilary Whitehall Putnam (31 Julie 1926 – 13 Maart 2016) was 'n Amerikaanse filosoof wat vanaf die sestigerjare 'n sentrale rol in die Westerse filosofie gespeel het, veral in die filosofie van die gees, die taalfilosofie en die wetenskapfilosofie. Dit was tipies van Putnam dat hy ook voortgegaan het om sy eie filosofiese denke krities te ontleed, op soek na foute, wat hom die reputasie besorg het dat hy sy gedagtes redelik vinnig verander het. Aangesien hy ook oor baie verskillende onderwerpe geskryf het, is sy sienings soms moeilik om te bepaal.
Biografie
Na 'n kort tydperk van onderrig in Northwestern, Princeton en MIT, verhuis hy in 1965 na Harvard-universiteit saam met sy vrou Ruth Anna Putnam, wat ook 'n leerstoel in filosofie aan MIT aanvaar het. Hilary en Ruth Anna is in 1962 getroud. Ruth Anna is in 1927 in München, Duitsland, gebore, waar haar ouers polities aktief was teen die Nazi-party, en soos Putnam is sy ateïs grootgemaak. Die Putnams het in opstand gekom teen die antisemitisme wat hulle gedurende hul kinderjare beleef het en besluit om 'n tradisionele Joodse huishouding vir hul kinders te skep. Aangesien hulle egter geen ervaring met Joodse rituele gehad het nie, het hulle Sederavond gevier in die geselskap van ander Joodse gesinne. Om meer kennis op te doen, het hulle begin delf in Joodse rituele en Hebreeus, en hulle het meer belanggestel, betrokke en aktief geword in Judaïsme. In 1994 het Hilary Putnam die bar mitzvah-diens gevier, en sy vrou het vier jaar later hierdie diens ondergaan.
Putnam was 'n gewilde dosent by Harvard. In die familietradisie het hy in die 1960's en vroeë 1970's polities aktief geword. in die Amerikaanse burgerregtebeweging en in opposisie teen die Viëtnamoorlog. In 1963 het hy by M.I.T. as een van die eerste 'n fakulteits- en studentekomitee teen die oorlog. Putnam was diep ontsteld deur bewerings dat die Verenigde State die Suid-Viëtnamese mense teen die Viëtkong "beskerm" het deur hul oeste te vergiftig. Nadat hy na Harvard oorgeplaas is, het hy kampusbetogings gehou en klasse oor Marxisme begin. Hy het 'n amptelike fakulteitsadviseur vir die "Students for a Democratic Society" geword en in 1968 'n lid van die Amerikaanse Progressiewe Werkersparty geword.
Na 1968 het hy sy politieke aktiwiteite op die Progressiewe Werkersparty gekonsentreer. Hierdie werk is deur die Harvard-administrasie as ontwrigtend beskou, en hulle het probeer om dit te sensor, maar twee ander werknemers het hierdie optrede gekritiseer. Putnam het tot 1972 by die werkersparty gebly. In 1997 by 'n vergadering van voormalige aktiviste het hy sy betrokkenheid by die Progressiewe Werkersparty as 'n misstap beskryf. Hy was beïndruk deur hul verbintenis tot die vorming van alliansies en hul gewilligheid om binne die gewapende magte op te tree.
In 1976 is hy verkies tot president van die American Philosophical Association. Die volgende jaar is hy aangewys as Walter Beverly Pearson Professor in Wiskundige Logika, ter erkenning van sy bydrae tot die filosofie van logika en wiskunde. Alhoewel hy radikaal met sy verlede gebreek het, het Putnam nooit sy geloof verloor dat die akademie 'n spesifieke sosiale en etiese verantwoordelikheid teenoor die samelewing dra. Hy het progressief in sy politieke visie gebly, soos getuig deur artikels soos "How Not to Solve Ethical Problems" (1983) en "Education for Democracy" (1993).
Putnam was 'n genoot van die Amerikaanse Akademie vir Kuns en Wetenskappe en 'n ooreenstemmende genoot van die Britse Akademie. Hy het in Junie 2000 uit onderwyspligte getree en was emeritusprofessor aan die Cogan-universiteit aan Harvard. Sy korpus bevat vyf volumes van sy versamelde werke, sewe boeke en meer as 200 artikels. Putnam se hernieude belangstelling in Judaïsme het hom geïnspireer om verskeie boeke en opstelle te skryf. Saam met sy vrou het hy ook 'n paar boeke en opstelle oor die laat-19de-eeuse Amerikaanse pragmatiese beweging geskryf.
Putnam is op 13 Maart 2016 op die ouderdom van 89 oorlede aan die gevolge van pleurale kanker.
Reimond Stijns
Reimond Stijns (10 Mei 1850, Mullem - 12 Desember 1905, Sint-Jans-Molenbeek) was 'n Vlaamse skrywer.
Caroline Harris
Caroline Harris (11 November 1867 – 23 April 1937) was 'n Amerikaanse aktrise. Sy was bekend vir haar rol in die rolprent The Boy Girl (1917).
Rasri Balenciaga Chirathiwat
Rasri Balenciaga Chirathiwat (gebore 22 Augustus 1990) is 'n Thaise aktrise. Sy is bekend vir haar rol in die rolprent Mahalai Tiang Kuen (2016).
Reimond Stijns
Hy begin sy professionele loopbaan as onderwyser in 1870, eers in Bevere (Oudenaarde) en daarna in Sint-Jans-Molenbeek. In 1883 word hy studiemeester en later onderwyser in Nederlands aan die Koninklijk athenaeum in Brussel. Aanvanklik werk hy as skrywer saam met sy swaer Isidoor Teirlinck, wat ook 'n onderwyser in Brussel was. Saam publiseer hulle in 1884 Arm Vlaanderen, 'n politieke roman oor die onderwysstryd tussen Belgiese Katolieke en liberales.
Vanaf 1886 het hy sy eie pad gevolg en van sy beste werk gelewer, waarvan Hard labeur (1904) die bekendste is. Stijns was die eerste naturalistiese skrywer van Vlaandere, maar sy werk is steeds beïnvloed deur die romantiek.
Anthony LaPaglia
Anthony LaPaglia (gebore 31 Januarie 1959) is 'n Australiese akteur, vervaardiger, en skrywer. Hy is bekend vir sy rolle in die rolprente So I Married an Axe Murderer (1993), Empire Records (1995), en Lantana (2001), en in die televisiereeks Without a Trace (2002).
Echinostylinos glomeris
Echinostylinos glomeris is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Eddie Alderson
Eddie Alderson (gebore 27 Oktober 1994) is 'n Amerikaanse akteur. Hy is bekend vir sy rolle in die rolprente Reservation Road (2007) en Changeling (2008), en in die televisiereekse One Life to Live (1968) en Law & Order (1990).
Combretum klotzschii
Combretum klotzschii is 'n struik wat aan die familie Combretaceae behoort. Die spesie is endemies aan Angola.
Subduksie
thumb|300px|'n Diagram van die geologiese proses subduksie.
Subduksie is 'n geologiese proses waarin die oseaniese litosfeer by konvergente grense in die aardmantel herwin word. Wanneer die oseaniese litosfeer van 'n tektoniese plaat bots teen die minder digte litosfeer van 'n tweede plaat, soos 'n kontinentale plaat of ligter oseaanplaat, word die swaarder plaat onder die ander een ingedruk en sink dit tot in die mantel. Die streek waar dit gebeur, staan bekend as 'n subduksiesone. Die subduksieproses het die grootste deel van die Aarde se kontinentale kors geskep.
Die tempo van subduksie word gewoonlik bereken teen sentimeters per jaar, terwyl plate teen 'n gemiddelde tempo van sowat 2 tot 8 cm per jaar konvergeer (na mekaar beweeg). Subduksie is moontlik omdat die koue, rigiede oseaniese litosfeer effens digter is as die astenosfeer, die warm, vervormbare laag in die bomantel wat net onder die litosfeer lê. Die digtheidsverskil bepaal in watter mate subduksie plaasvind.
Aardbewings kom algemeen by subduksiesones voor, en vloeistowwe wat deur die wegsakkende plaat vrygestel word, is 'n sneller vir vulkanisme in die boonste plaat.
Subduksie en plaattektoniek
Volgens die teorie van plaattektoniek is die Aarde se litosfeer, sy harde buitenste laag, verdeel in 16 groot tektoniese plate en verskeie kleiner plate. Hulle beweeg stadig vanweë konveksie in die onderliggende, vervormbare mantel. Dié proses van konveksie laat hitte wat deur radioaktiewe verval opgewek is, toe om uit die binnekant van die Aarde te ontsnap.
thumb|200px|links|Oseaanplate skep [[Seetrog|seetrôe ná subduksie.]] Die litosfeer bestaan uit die buitenste kors plus die rigiede boonste deel van die mantel. Oseaniese litosfeer wissel in dikte van 'n paar kilometer vir jong litosfeer wat by mid-oseaanriwwe geskep word tot sowat 100 km vir die oudste oseaniese litosfeer. Kontinentale litosfeer is tot 200 km dik. Die litosfeer is relatief koud en rigied in vergelyking met die astenosfeer, en tektoniese plate beweeg dus as solied voorwerpe bo-op die vloeibaarder astenosfeer. Individuele plate sluit dikwels streke van beide oseaniese en kontinentale litosfeer in.
Subduksiesones kom voor waar die koue oseaniese litosfeer in die mantel terugsak en herwin word. Hulle word by konvergente plaatgrense aangetref, dus waar die oseaniese litosfeer van een plaat bymekaarkom by die minder digte litosfeer van 'n ander plaat. Die swaarder oseaniese litosfeer word deur die ander plaat afgedruk. Die swaarder plaat sak weg teen 'n hoek van tussen 25 en 75 grade tot die Aarde se oppervlak. Dié wegsakking word aangedryf deur die temperatuurverskil tussen die wegsakkende plaat en die omliggende astenosfeer, aangesien die kouer oseaniese litosfeer gemiddeld 'n groter digtheid het. Sediment en water word deur die wegsakkende plaat afgetrek en in die diep mantel hersikleer.
Die Aarde is sover bekend die enigste planeet waar subduksie voorkom. Dit is een van die belangrikste eienskappe van plaattektoniek, wat daarsonder nie sou kon plaasvind nie. Oseaniese subduksiesones kom voor aan 55 000 km van konvergente plaatgrense, amper net soveel as die gesamentlike 60 000 km van mid-oseaanriwwe.
Cindy Bishop
Cindy Bishop (gebore 8 Mei 1979) is 'n Thaise aktrise. Sy is bekend vir haar rolle in die rolprente A House of Mad Souls (2003), The King Maker (2005), en All I See Is You (2016), en in die televisiereeks The Ugly Duckling (2015).
1996 Portugese Grand Prix
Die 1996 Formule Een Portugese Grand Prix is op 22 September 1996 op die Estoril-renbaan in Portugal gehou. Dit was die vyftiende wedren van die kampioenskapseisoen en is deur Jacques Villeneuve in 'n Williams-Renault gewen.
Jonathan LaPaglia
Jonathan LaPaglia (gebore 31 Augustus 1969) is 'n Australiese akteur, vervaardiger, en regisseur. Hy is bekend vir sy rolle in die rolprente Deconstructing Harry (1997) en The Reckoning (2014), en in die televisiereekse Seven Days (1998) en Love Child (2014).
Advaita Vedanta
200px|thumb|[[Adi Shankara, die belangrikste voorstander van Advaita Vedanta.]]
In Advaita Vedanta word geklem gelê op die idee dat moksha (vryheid, bevryding) in hierdie lewe bereik kan word, in teenstelling met ander Indiese filosofieë wat klem lê op moksha ná die dood. Die skool gebruik begrippe soos Brahman, atman, maya (illusie) en dhyana wat in ander Indiese godsdienstradisies aangetref word, maar wend dit op sy eie manier aan vir sy teorieë oor moksha. Dit is een van die bes bestudeerde en invloedrykste skole van klassieke Indiese denke. Baie geleerdes beskryf dit as ’n vorm van monisme, terwyl ander dit beskryf as niedualisties.
Advaita het verskeie tradisies en geskrifte oor Hindoefilosofieë beïnvloed en is self deur hulle beïnvloed, soos Samkhya, Yoga en Nyaya, asook ander subskole van Vedanta, Vaishnavisme, Shaivisme, die Puranas, die Agamas, sowel as sosiale bewegings soos die Bhakti-beweging. Dit hang saam met ander tradisies van Indië soos Djainisme en Boeddhisme.
Isidoor Teirlinck
Isidoor Teirlinck (2 Januarie 1851, Zegelsem - 27 Junie 1934, Vorst, Brussel) was 'n Vlaamse skrywer. Hy is veral bekend vir sy werk oor volksverhale.
Isidoor Teirlinck het in Lier skoolgegaan. Hy het met Oda van Nieuwenhove getrou en was die vader van die skrywer Herman Teirlinck. Hy het 'n onderwyser geword en onderwys gegee in Serskamp, Drogenbos en Sint-Joost-ten-Node. Hy was vanaf 1875 onderwyser in wiskunde en fisika in Brussel. Hy het verskeie boeke saam met sy swaer Reimond Stijns geskryf onder die pennaam Teirlinck-Stijns. Hulle bekendste roman was Arm Vlaanderen wat in 1884 gepubliseer is.
Doeat
Doeat was in die Egiptiese mitologie die onderwêreld, die ryk van die god Osiris en die blyplek van ander gode en bonatuurlike wesens. Dit was die streek waardeur die songod, Ra, snags van wes na oos reis. Dit was ook die plek waarheen mense se siele ná hul dood gegaan het om geoordeel te word.
Beskrywing
Die geografie in die Doeat was grotendeels dieselfde as dié van die wêreld wat die Egiptenare geken het. Daar was riviere, eilande, velde, mere, heuwels en grotte, maar ook fantastiese mere van vuur, mure van yster en bome van turkoois. In die Boek van die Twee Weë, een van die Kistekste, was daar selfs ’n kaartagtige beeld van die Doeat.
Die Boek van die Dooies en Kistekste was bedoel as gids vir onlangs afgestorwenes deur die gevaarlike landskap na ’n lewe as ’n ach, of geseënde gees tussen die gode. Die mens moes deur ’n reeks poorte gaan wat bewaak is deur gevaarlike geeste, uitgebeeld met menslike liggame en groteske koppe van diere, insekte, messe of fakkels. Dié wesens het ewe groteske name gehad, soos "Bloedrinker van die Slagplaas" en "Die Een wat die Ontlasting van sy Onderlyf eet". Daar was ook heuwels en grotte wat bewoon is deur gode of bonatuurlike diere wat die geeste van die dooies bedreig het. Die doel van die boeke was nie om die geografie uit te lê nie, maar om ’n reeks rites te beskryf wat die dooies sou moes deurmaak om die hiernamaals te bereik.
As die afgestorwene verby dié monsters gekom het, sou hy of sy die plek van die "weeg van die hart" bereik. Hier is die afgestorwene se hart deur Anoebis geweeg. Daarvoor het hy die volstruisveer van Maät, die godin van die waarheid en geregtigheid, gebruik. Enige hart swaarder of ligter as haar veer sou deur Ammit, die Verorberaar van Siele, geëet word. Die siele wat die toets geslaag het, sou na die paradys van Aaroe kon reis.
Ondanks die onaangename inwoners van die Doeat was dit geen hel waarheen mense gestuur is nie; die aard van die Doeat was veel ingewikkelder. Die groteske geeste van die onderwêreld was nie boos nie, maar onder beheer van die gode. Gode het ook daar gewoon, soos Osiris, Anoebis, Thoth, Horus, Hathor en Maät. Die songod, Ra, het ook snags deur die Doeat gereis en het hier verander van die bejaarde Atoem in Chepri, die energieke son van die sonsopkoms. Nes afgestorwenes baie beproewinge moes deurstaan, moes Ra aanvalle deur die bose slang Apep afweer.
Eksterne skakels
Llista de personatges de la mitologia egípcia
Kevin Alejandro
Kevin Alejandro (gebore 7 April 1976) is 'n Amerikaanse akteur, vervaardiger, en regisseur. Hy is bekend vir sy rolle in die televisiereekse True Blood (2008), Southland (2009), en Arrow (2012).
Lono
Lono is in die Hawaise godsdiens een van die vier hoofgode. Die ander drie is Kū, Kanaloa en Kāne. Lono word verbind met vrugbaarheid, landbou, reënval, musiek en vrede.
Beskrywing
In een van die baie Hawaise stories oor Lono is hy 'n god van vrugbaarheid en musiek wat op 'n reënboog na die aarde afdaal om met die godin Laka te trou. In die landboutradisie word Lono met reën en vloedplante vereenselwig. Hy en die drie ander hoofgode het bestaan voor die wêreld geskep is.
Lono was ook die god van vrede. Die groot jaarlikse fees van die Makahiki is ter ere van hom gehou. In dié tydperk (van Oktober deur Februarie) was oorlog en onnodige werk kapu (verbode).
Wat die Hawaise weer betref, is Lono die god wat verbind word met die winterstorms wat reën na die lykantgebiede (onder die wind) bring. Vir agt maande van die jaar was die tempel aan Ku gewy – met streng kapu. Ook vier tydperke (kapu pule) elke maand het streng seremonies in verband met Lono vereis. Priesters of grondhoofde kon op oortreders se eiendom beslag gelê het, of vir ernstige oortredings kon hulle die doodstraf gekry het.
Lono en kaptein Cook
Kaptein Cook is eindelik in 'n gewelddadige konfrontasie vermoor en op die strand agtergelaat deur sy terugvallende matrose. Die Britte het geëis dat Cook se liggaam terugbesorg word, maar die Hawaiërs het reeds begrafnisrituele volgens hulle tradisie uitgevoer.
Prins van Wallis
Prins van Wallis (Wallies: Tywysog Cymru) was ’n titel wat van die 12de eeu af gegee is aan prinse wat in Wallis gebore is; die term het die vroeëre gebruik van die woord koning vervang. Een van die laaste Walliese prinse, Llywelyn ap Gruffudd, is in 1282 in ’n veldslag deur koning Eduard I van Engeland verslaan. Dié se seun Eduard (wat in Caernarfon-kasteel in Wallis gebore is) is in 1301 aangewys as die eerste Engelse Prins van Wallis.
Sedert die 14de eeu word die titel gegee aan die regmatige opvolger van die Britse monarg, maar as hy dit nie kry nie, het dit geen invloed op sy aanspraak op die troon nie. Die titel word as ’n persoonlike eerbewys aan die regmatige troonopvolger gegee en is nie oorerfbaar nie; as die prins koning word, word die titel vakant en kan dit aan iemand anders toegeken word. Die titel Graaf van Chester word altyd saam met die titel Prins van Wallis toegeken. Hy het gewoonlik ook ander titels.
Die huidige Prins van Wallis is prins William, die oudste seun van die vorige titelhouer, koning Charles III. Die vrou van die prins is geregtig op die titel Prinses van Wallis. Charles se eerste vrou, Diana, het dit gebruik, maar sy tweede vrou, Camilla, het eerder die titel Hertogin van Cornwall gebruik (of van Rothesay as sy in Skotland was) omdat die ander titel so algemeen met Diana verbind is. Prins William se vrou, Catherine, gebruik weer die titel.
Regmatige opvolger versus vermoedelike opvolger
Brittanje het in 2011 saam met ander lande van die Statebond die Perth-ooreenkoms onderteken wat veranderings voorstel aan die opvolgingswette, insluitende om opvolging te verander volgens eersgeboortereg ongeag geslag. ’n Wet in dié verband is op 25 April 2013 in Brittanje aanvaar en het op 26 Maart 2015 in werking getree – in Brittanje sowel as die res van die Statebond. Geen vrou het nog die titel Prinses van Wallis uit eie reg gehad nie.
Omdat die titel Prins van Wallis nie outomaties toegeken word nie, is daar tye wat daar niemand met dié titel is nie, soos tydens die bewind van koning George VI, wat geen seuns gehad het nie. Prinses Elizabeth was die vermoedelike troonopvolger en het dus nie die titel Prinses van Wallis gehad nie. Daar was ook in die eerste jare van haar bewind niemand met die titel nie; prins Charles het dit eers in 1958 op negejarige ouderdom gekry.
Nam-Nguen Boonnak
Nam-Nguen Boonnak (gebore 24 Januarie 1940) is 'n Thaise aktrise. Sy is bekend vir haar rolle in die rolprente Sapan Rak Sarasin (1987) en Jan Dara (2001).
Combretum littoreum
Combretum littoreum is 'n struik wat aan die familie Combretaceae behoort. Die spesie is inheems aan Kenia, Somalië en Tanzanië.
Echinostylinos gorgonopsis
Echinostylinos gorgonopsis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Echinostylinos en tot die familie Phellodermidae. Die wetenskaplike naam van die spesie is die eerste keer geldig gepubliseer in 1993 deur Lévi.
2002 Hongaarse Grand Prix
Die 2002 Formule Een Hongaarse Grand Prix is op 18 Augustus 2002 op die Hungaroringrenbaan in Mogyoród, Boedapest Hongarye gehou.
Dit was die dertiende ren van die kampioenskapseisoen. Die wedren is deur Rubens Barrichello in 'n Ferrari gewen.
Combretum lindense
Combretum lindense is 'n struik wat aan die familie Combretaceae behoort. Die spesie is inheems aan Mosambiek en Tanzanië.
Vitellius
Aulus Vitellius Germanicus Augustus was in die vierkeiserjaar 69 vlugtig keiser van die Romeinse Ryk.
Leonore Harris
Leonore Harris (28 Julie 1879 – 27 September 1953) was 'n Amerikaanse aktrise. Sy was bekend vir haar rolle in die rolprente Friday the 13th (1916), The Decoy (1916), Human Driftwood (1916), en The Iron Heart (1917).
Jannie Malan
Jannie Malan is 'n Afrikaanse digter. Onder sy pen het reeds verskyn die digbundel In ligte laaie, wat deur Protea Boekhuis uitgegee word. Dr. Daniël Hugo is die redakteur daarvan.
Phil Weber-medalje
Die Phil Weber-medalje is Naspers se hoogste eerbewys vir prestasies gelewer in diens van sy groep maatskappye. Aan die toekenning is ‘n aansienlike beloning verbonde.
Naspers het ook die medalje aan Pony Ma van Tencent toegeken, maar hy het dit van die hand gewys. Hy is gesteld op sy goeie verhouding met die Chinese regering en wou nie met ‘n buitelandse verering in China die aandag op homself vestig nie.
Dr. P.A. (Phil) Weber het Albertus Geyer in   1954 as redakteur van Die Burger opgevolg. Op sy beurt is hy in 1954 in die pos deur P.J. Cillié opgevolg. Daarna was Weber besturende direkteur van die Nasionale Boekhandel Beperk en vanaf 1971 voorsitter van die direksie van die Nasionale Pers. Dr. Weber is self in 1971 met die Markus Viljoenmedalje vir Joernalistieke Prestasie vereer.
Combretum longicollum
Combretum longicollum is 'n struik wat aan die familie Combretaceae behoort. Die plant is endemies aan Madagaskar.
Todd Lasance
Todd Lasance (gebore 18 Februarie 1985) is 'n Australiese akteur. Hy is bekend vir sy rolle in die televisiereekse The Vampire Diaries (2009), Spartacus: War of the Damned (2010), en The Flash (2014).
Kane
Kane of Kāne is in die Hawaise godsdiens die hoogste van die vier hoofgode. Die ander drie is Ku, Kanaloa en Lono. Kāne word egter die nouste met Kanaloa verbind. Hy is die god van voortplanting en word aanbid as 'n voorouer van hoofde en gewone mense. Kāne is die skeppergod en skenk die lewe, wat verbind word met die dagbreek, son en lug. Geen menslike offerandes is nodig om hom te aanbid nie.
Beskrywing
Kāne is 'n manlike god en word gewoonlik met Kanaloa verbind. In legendes en liedjies word Kāne en Kanaloa uitgebeeld as komplementêre kragte. Waar Kāne byvoorbeeld aangeroep word tydens die bou van 'n kano, word Kanaloa aangeroep terwyl die kano op die water vaar. Net so regeer Kāne die noordelike hoek van die sonnebaan en Kanaloa die suidelike hoek; Kanaloa is "die onderbewuste van Kāne se bewuste". Op dié manier verteenwoordig hulle 'n goddelike dualiteit van wilde en temmende kragte, soos die jin en jang van Taoïsme.